KOMMISSIONENS DIREKTIV 95/40/EF af 19. juli 1995 om ændring af direktiv 92/76/EØF om anerkendelse af beskyttede zoner, som er udsat for særlige plantesundhedsrisici i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 95/4/EF (2), særlig artikel 2, stk. 1, litra h), første afsnit,

under henvisning til Kommissionens direktiv 92/76/EØF af 6. oktober 1992 om anerkendelse af beskyttede zoner, som er udsat for særlige plantesundhedsrisici i Fællesskabet (3), senest ændret ved akten vedrørende Østrigs, Finlands og Sveriges tiltrædelse, særlig artikel 2, og

ud fra følgende betragtninger:

Ved direktiv 92/76/EØF blev bestemte zoner i EF anerkendt som »beskyttede zoner« i henseende til visse skadegørere for en periode, der udløber den 1. juli 1995;

ud fra nyligt indgåede oplysninger fra Grækenland, Italien og Frankrig synes der ikke længere at være nogen grund til at opretholde de beskyttede zoner, der er anerkendt for disse landes vedkommende, nemlig for Grækenland med hensyn til Ips sexdentatus Boerner, for Italien med hensyn til Anthonomus grandis (Boh.) og Glomerella gossypii Edgerton og for Frankrig med hensyn til Cephalcia Iariciphila (Klug.) og Gilpinia hercyniae (Hartig), da disse skadegørere lader til at være til stede lokalt;

af andre nye oplysninger fra Frankrig og Portugal fremgår det, at udstrækningen af de beskyttede zoner, der er anerkendt for disse landes vedkommende, bør ændres for Frankrig med hensyn til Erwinia amylovora (Burr.) Winsl. et al. og for Portugal med hensyn til Bemisia tabaci Genn. (europæiske populationer), da disse skadegørere nu lader til at være til stede i dele af den pågældende beskyttede zone; desuden bør udstrækningen af beskyttede zoner, der er anerkendt for Det Forenede Kongeriges vedkommende med hensyn til Cephalcia lariciphila (Klug.), Dendroctonus micans Kugelan, Gilpinia hercyniae (Hartig), Gremmeniella abietina (Lag.) Morelet, Hypoxylon mammatum (Wahl.) J. Miller og Pissodes spp. (europæisk) og for Portugals vedkommende med hensyn til Dendroctonus micans Kugelan, Ips amitinus Eichhof, Ips cembrae Heer, Ips duplicatus Sahlberg og Ips typographus Heer ændres for at tage hensyn til de uafklarede spørgsmål i forbindelse med disse skadegøreres værtsplanter;

nye oplysninger fra Sverige og Finland viser, at det område, der er anerkendt som beskyttet zone for Sveriges vedkommende med hensyn til Leptinotarsa decemlineata Say, bør udvides, og at der for Finlands vedkommende bør anerkendes en beskyttet zone med hensyn til Leptinotarsa decemlineata Say;

dertil kommer, at anerkendelsen af beskyttede zoner var foreløbig, indtil resultaterne af relevante undersøgelser under Kommissionens eksperters tilsyn bekræftede, at en eller flere af de skadegørere, for hvilke de pågældende zoner blev anerkendt som beskyttede zoner, ikke var endemiske eller etablerede i området i henhold til artikel 2, stk. 1, litra h), i direktiv 77/93/EØF;

for visse beskyttede zoners vedkommende er der sket en yderligere udvikling med hensyn til de pågældende skadegørere og foretaget de dermed forbundne undersøgelser; den foreløbige anerkendelse bør derfor gives for endnu en periode, så oplysninger om udviklingen kan blive vurderet af ovennævnte eksperter;

de i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

Artikel 1 i direktiv 92/76/EØF affattes således:

»Artikel 1

De zoner i EF, der er anført i bilaget, anerkendes som »beskyttede zoner«, jf. artikel 2, stk. 1, litra h), i direktiv 77/93/EØF, med hensyn til de skadegørere, der er anført ud for disse zoner i bilaget; for så vidt angår litra a), punkt 1, 2, 3, 4, 7, 8, 9, 10, 11, 14, 15 og 17, litra b) punkt 1, 2 og 3, litra c), punkt 1, 2, 3, 4 og 5 samt litra d), punkt 1, 3 og 4, anerkendes disse zoner for en periode, der udløber den 1. april 1996.

Hvad angår Østrig, Finland og Sverige, anerkendes de nævnte zoner indtil den 31. december 1996.«

Artikel 2

Bilaget til direktiv 92/76/EØF ændres som angivet i bilaget til nærværende direktiv.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv gældende fra den 1. juli 1995. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Dette direktiv træder i kraft dagen efter offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 19. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 26 af 31. 1. 1977, s. 20.

(2) EFT nr. L 44 af 28. 2. 1995, s. 56.

(3) EFT nr. L 305 af 21. 10. 1992, s. 12.

BILAG

1. I højre kolonne i litra a), punkt 1, udgår »Italien«.

2. I højre kolonne i litra a), punkt 2, ændres »Portugal« til »Portugal (Entre Douro e Minho, Trás-os-Montes, Beira Litoral, Beira Interior, Ribatejo e Oeste, Alentejo, Madeira og Azorerne)«.

3. I højre kolonne i litra a), punkt 3 og 5, udgår »Frankrig«, og »Det Forenede Kongerige (Nordirland og Isle of Man)« ændres til »Det Forenede Kongerige (Nordirland, Isle of Man og Jersey)«.

4. I højre kolonne i litra a), punkt 4, udgår »Portugal«, og »Jersey« tilføjes efter »Nordirland«.

5. I højre kolonne i litra a), punkt 7, 8, 9 og 11, udgår »Portugal«.

6. I højre kolonne i litra a), punkt 10, udgår »Grækenland«.

7. Højre kolonne i litra a), punkt 12, affattes således: »Spanien (Minorca og Ibiza), Irland, Portugal (Azorerne og Madeira), Det Forenede Kongerige, Sverige (Malmöhus, Kristianstad, Blekinge, Kalmar, Gotlands Län, Halland), Finland (distrikterne Åland, Turku, Uusimaa, Kymi, Häme, Pirkanmaa, Satakunta)«.

8. I højre kolonne i litra a), punkt 14, ændres »Det Forenede Kongerige (Nordirland og Isle of Man)« til »Det Forenede Kongerige (Nordirland, Isle of Man og Jersey)«.

9. I højre kolonne i litra b), punkt 2, ændres »Frankrig (Champagne-Ardennes, Alsace (undtagen departementet Bas-Rhin), Lorraine, Franche-Comté, Rhône-Alpes, Bourgogne, Auvergne, Provence-Alpes-Côte d'Azur, Korsika, Languedoc-Rousillon)« til »Frankrig (Champagne-Ardennes, Alsace (undtagen departementet Bas-Rhin), Lorraine, Franche-Comté, Rhône-Alpes (undtagen departementet Rhône), Bourgogne, Auvergne (undtagen departementet Puy de Dôme), Provence-Alpes-Côte d'Azur, Korsika, Languedoc-Roussillon)«.

10. I højre kolonne i litra c), punkt 1, udgår »Italien (Sicilien)«.

11. I højre kolonne i litra c), punkt 2 og 3, ændres »Det Forenede Kongerige (Nordirland og Isle of Man)« til »Det Forenede Kongerige (Nordirland)«.